6 in hospitaal ná stormloop by kollege | Maroela Media
Foto: Twitter via @LebogangSeladi.
Ses studente is beseer en na 'n hospitaal gehaas toe daar Donderdag 'n stormloop buite die Capricorn TVET Kollege in Polokwane, Limpopo, ontstaan het.
Talle voornemende studente staan reeds van vroegoggend tou buite die kollege.
Brig. Motlafela Mojapelo, woordvoerder van die polisie, het gesê die voorval het omstreeks 08:00 plaasgevind.
Volgens hom is Tshepo Malatjie (22) ernstig beseer tydens die voorval. "Vyf ander is ook beseer, maar net gering, nadat daar 'n stormloop ontstaan het toe die hekke oopgemaak is en al die voornemende studente toegang tot die kollege probeer verkry het," het Mojapelo gesê.
Volgens hom is die beseerde voornemende studente per ambulans na die hospitaal, wat glo naby aan die kollege geleë is, geneem.
"Hul mediese toestand sal later vasgestel kan word."
Twee ander voornemende studente is volgens Mojapelo intussen deur 'n motoris wat die spoedlimiet oorskry het in die straat raakgery en ook na die hospitaal gehaas vir mediese behandeling. Een is ernstig beseer.
Die polisie ondersoek 'n tref-en-trap saak.
Mojapelo het bygevoeg dat die polisie ekstra beamptes na die kollege ontplooi het en dat die situasie intussen gestabiliseer is. "Die beamptes maak nou seker die rye word bestuur."
In Januarie 2012 het 'n ouer van 'n student in 'n soortgelyke voorval gesterf toe sy tydens 'n stormloop by die hekke van die Universiteit van Johannesburg (UJ) doodgetrap is.
Die registrasieproses is tot volgende Maandag uitgestel.
Ons is so oor bevolk hiekom word daar nie meer skole kolleges en unv gebou nie
Hulle sal nooit storm vir werk nie.
Neewat jy kry waarvoor jy soek. As jy deel van die stormloop wil wees, sal jy een van die beseerdes wees. Kry vir julle, julle glo mos alles wat Julius Malema vir julle sê. Moet asb net nie in die hospitaal op MY rekening gaan lê nie.
Hulle het sedert 1994 NIE die bevolkingsgroei dopgehou nie en daarom is daar nou bottelnek reaksie. As die ANC regering hulle statistieke dopgehou het sou hulle in 2000 al agtergekom het dat daar totaal en al te min skole en universiteite is.